b'\n_START_ARTICLE_\nRepublikken Ingusjetias flagg\n_START_PARAGRAPH_\nIngusjetias flagg best\xc3\xa5r av en hvit duk med smale gr\xc3\xb8nne striper langs \xc3\xb8vre og nedre kant. I midten st\xc3\xa5r et r\xc3\xb8dt solsymbol. Den gr\xc3\xb8nne fargen symboliserer islam, den religion ingusjetene tradisjonelt har bekjent seg til. Hvitt skal st\xc3\xa5 for den guddommelig renhet i nasjonens tanker og anskuelser. Solsymbolet er r\xc3\xb8dt til minne om ingusjetenes kamp for sin egen eksistens og for hjemlandet. Flagget ble opprinnelig tegnet av Khusen Barakhojev. Det har gjennomg\xc3\xa5tt en del variasjon med hensyn til utformingen av solsymbolet._NEWLINE_Flagget ble innf\xc3\xb8rt 15. juli 1994.'